Diari Oficial de la Generalitat Valenciana


Sumari del DOGV 4903, del 15-12-2004 (2004/12975)

RESOLUCIÓ de 6 de juliol de 2004, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció de la línia aèria trifàsica a 20 kV, entre Borriol . Melero i SGR Bagu, al terme municipal de Castelló corresponent a l'expedient de referència ATLINE/2003/155/12, s'aprova el projecte d'execució i es declara en concret la seua utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12674


Data del document
:   06-07-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * subministrament d'energia elèctrica
    * empresa privada

RESOLUCIÓ de 6 de juliol de 2004, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció de la línia aèria trifàsica a 20 kV, entre Borriol - Melero i SGR Bagu, al terme municipal de Castelló corresponent a l'expedient de referència ATLINE/2003/155/12, s'aprova el projecte d'execució i es declara en concret la seua utilitat pública. [2004/12808]
  
Examinats els antecedents que es trobren en l'expedient ATLINE/2003/155/12, de la Unitat Territorial d'Energia, tramitat a instància de la mercantil Iberdrola Distribución Eléctrica, SAU, (Iberdrola).
  
Antecedents de fet
  
Primer. El 25 de juny de 2003, Iberdrola va sol·licitar autorització per a la construcció d'una línia aèria trifàsica a 20 kV, entre Borriol - Melero i SGR Bagu, al terme municipal de Castelló.
  
Segon. El dia 3 de setembre de 2003 van ser satisfetes les taxes de l'esmentat expedient, i va començar la seua tramitació.
  
Tercer. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana del 13 de novembre de 2003, en el Butlletí Oficial de la Província de Castelló del 13 de novembre de 2003 i en el periòdic Mediterráneo del 6 de novembre de 2003. Durant el període d'informació pública no s'han presentat al·legacions.
  
Quart. Es va tramitar la separata a l'Ajuntament de Castelló el 18 de setembre de 2003, i este va informar, el 4 de maig de 2004, que no hi ha inconvenient en la instal·lació i traçat.
  
Cinqué. El dia 16 de juny de 2004, per part de personal tècnic de la Unitat Territorial d'Energia, es va emetre un informe tècnic sobre el projecte.
  
Sisé. D'acord amb la documentació presentada l'objecte de la sol·licitud és millorar i ampliar la xarxa aèria de mitjana tensió de distribució d'energia elèctrica per a subministrar un servici elèctric regular, considerant les previsions d'expansió del territori afecte la dita instal·lació.
  
Fonaments de dret
  
Primer. Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú. Este Servici Territorial d'Energia, resol
  
Primer. Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV corresponent a l'expedient amb referència ATLINE/2003/155/12, i les característiques principals de la qual són les següents:
  
Lloc de la instal·lació: Zona A del terme municipal de Castelló (polígon 096 rústica).
  
Característiques principals: línia aèria trifàsica a 20 kV, secció A-110, entre Borriol - Melero i SGR Bagu, a Castelló de la Plana.
  
Projecte tipus: línia aèria de MT 1451/0105/1, tipus A-110 amb aïllament suspés
  
Pressupost: 20.891,60 euros.
  
Segon. Declarar en concret la utilitat pública de les instal·lacions autoritzades en el punt primer de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i dels drets afectats que s'indiquen a continuació:
  
Tercer. Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres al Servici Territorial d'Energia i adjuntarà el certificat tècnic de la instal·lació, a l'efecte de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a la seua execució, el compliment dels condicionats que han sigut establits per l'Ajuntament de Castelló.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures, en el termini d'un mes, comptador a partir de l'endemà de la notificació de la present, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 18 d'octubre de 2004.- El cap del Servici d'Energia (p. d. Resolució del director general d'Energia de 24.03.2004): Fernando Fabra Gasset.